
[bookmark: _Hlk125032704]ŠIAULIŲ RAJONO SAVIVALDYBĖJE ESANČIŲ KELIŲ/GATVIŲ LAIKOMOSIOS GEBOS TYRIMŲ ATLIKIMO PASLAUGOS TECHNINĖ SPECIFIKACIJA


1. Užsakovas: Šiaulių rajono savivaldybės administracija.

2. Reikalingų atlikti darbų ir paslaugų pavadinimas: Atlikti laikomosios gebos tyrimus ir dangos konstrukcijų variantų parinkimą.

3. Pirkimo tikslas: Atlikti laikomosios gebos tyrimus ir dangos konstrukcijų variantų parinkimą, dangos konstrukcijos atnaujinimo sprendinių projektavimui.

4. Paslaugų teikimo procesas: 
Įvertinti esamo kelio/gatvės ar jų atkarpų būkles vizualinių apžiūrų metodu, nustatant struktūrines deformacijas, duobes, nelygumus bei kitas pažaidas, susijusias su gatvės dangos konstrukcijos laikomąja geba.
Atlikti kelių/gatvių eismo intensyvumo matavimus ne mažiau kaip dvi skirtingas skirtingų savaičių dienas transporto eismo intensyvumui ir sudėčiai nustatyti. Intensyvumo matavimai atliekami ne mažiau kaip po 4 valandas kiekvieną matavimų dieną pagal galiojančias eismo intensyvumo tyrimų metodikas, kuriomis gali būti grindžiamas projektinės apkrovos A apskaičiavimas 20 metų gatvės projektiniam naudojimo laikotarpiui.
Atlikti esamose keliuose/gatvėse ar jų atkarpose laikomosios gebos tyrimus krintančio svorio deflektometru FWD ne mažiau kaip 20 matavimų 100 m. kelio/gatvės atkarpoje.
Atlikti esamų kelių/gatvių ar jų atkarpų dangos konstrukcijos sluoksnių storio ir sudėties tyrimus (šurfavimą) ne mažiau kaip vieną tyrimą 100 m. kelio/gatvės atkarpoje, nustatant sluoksnių storius iki ne mažesnio kaip 50 cm gylio nuo esamo kelio/gatvės paviršiaus. Atlikti kelių/gatvių dangos konstrukcijos sluoksnių medžiagų tyrimus vienoje dangos konstrukcijos šurfavimo vietoje, ne mažiau kaip vieną tyrimą 500 m. kelio/gatvės atkarpoje. Atlikti mažo skersmens gręžinio daugiau kaip 1,0 m gylio gręžimą gruntinio vandens lygiui nustatyti, ne mažiau kaip vieną tyrimą 1000 m. kelio/gatvės atkarpoje.
	Apskaičiuoti projektines kelių/gatvių apkrovas, pagal automobilių kelių standartizuotų dangų konstrukcijų projektavimo taisykles ir kitais galiojančiai teisės aktais. 
	Parengti kelių/gatvių dangų konstrukcijų atnaujinimo alternatyvius sprendinius. Sprendiniai turi apimti ne mažiau kaip 3 alternatyvas:  (1) surištosios dangos tipo (asfalto) įrengimą ant esamos konstrukcijos (neiškasant esamų medžiagų bei esant poreikiui panaudojant skaldos pagrindo sluoksnį), (2) surištosios dangos tipo (asfalto) įrengimą ant esamos konstrukcijos (neiškasant esamų medžiagų bei panaudojant esamų gruntų sustiprinimo cementu ir specialiaisiais priedais technologiją, (3) surištosios dangos tipo (asfalto) įrengimą pilnai pakeičiant esamas dangos konstrukcijos medžiagas.
	Parengti ataskaitas pagrindžiant ir išskiriant ekonomiškai racionaliausią esamos gatvės atkarpos dangos konstrukcijos atnaujinimo sprendinį.
